open-index/open-wikipedia-markdown huggingface dataset:
Gul anakonda

**Gul anakonda** (vitenskapelig navn: *Eunectes notaeus*) er en kvelerslange og hører til boaslangenes familie (Boidae). De holder hovedsakelig til i Sør-Amerika i land som Bolivia, Paraguay, Uruguay, vest i Brasil og nordøst i Argentina. Arten er representert i Kristiansand Dyrepark.

Den er mindre enn den mer kjente grønne anakondaen, og de blir som regel rundt 3 meter lange, men det har vært registrert slanger opp til 5 meter lange. De er gule med svarte flekker. De lever for det meste i vannrike steder som myrvann og sumper, da de er meget dyktige svømmere. De jakter ofte ved å angripe fra underflaten, dette er fordi de er tregere og mye mer klumsete på land. Kosten består blant annet av hjort, villsvin, fugler og små gnagere, men også dyr som lever i vann, som for eksempel fisk.

## Se også
* Anakonda
* Sortflekkete anakonda

## Eksterne lenker
* 
*
Altötting

**Altötting** er en by i en landkrets med samme navn i Oberbayern. Landkretsen inkluderer småbyen Marktl, som er pave Benedikt XVIs fødested. Altötting er en del av Det europeiske marianettverket (Europäische Marianische Netzwerk) av valfartskirker. Paven besøkte byen i 2006.

## Referanser


## Eksterne lenker
*
Teppepyton

* diamantpyton (*Morelia spilota spilota*)

**Teppepyton** (vitenskapelig navn *Morelia spilota*) er en slange som lever i Australia og på Ny-Guinea. Den blir fra to til fire meter lang. Teppepyton lever mest på bakken. Arten er representert i Kristiansand Dyrepark.

## Som hobbydyr
Teppepyton er en av de 19 reptilene som er lov å holde i fangenskap i Norge. Det regnes som en robust og hardfør slange hvor voksne individer tåler håndtering godt. Teppepyton trenger et relativt stort terrarium med muligheter for å klatre i høyden. 

## Referanser


## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Rockliffe’s Babies

***Rockliffe's Babies*** er en britisk krim- og dramaserie som gikk på BBC fra 1987 til 1988. Serien var et politidrama med Ian Hogg som Alan Rockliffe. Han hadde i oppdrag å trene en gruppe uerfarne konstabler: Steve Hood (Brett Fancy), Gerry O'Dowd (Joe McGann), David Adams (Bill Champion), Janice Hargreaves (Alphonsia Emmanuel), Paul Georgiu (Martyn Ellis), Keith Chitty (John Blakely) og Karen Walsh (Susanna Shelling). 

En spin-off kalt *Rockliffe's Folly* fulgte i 1988.

## Referanser


## Eksterne lenker
*
Lyskilde

En **lyskilde** eller ei **lyskjelde** er et objekt som stråler ut synlig lys. Eksempler på lyskilder er sola, flammen fra et levende lys eller en lyspære. I dagligtale brukes *lyskilde* oftest om menneskeskapte lyskilder, da særlig elektriske lyskilder.

Uten lyskilder kunne vi ikke sett noenting. Alt lys må komme fra en eller annen lyskilde.

## Lyskilder med flamme
*Fakkel
*Støpte lyskilder
**Talglys
**Vokslys
**Stearinlys
**Telys
*Flytende lyskilder
**Oljelampe
**Parafinlampe
**Fjøslykt
*Gasslampe

## Elektriske lyskilder
En elektrisk lyskilde er en lyskilde hvor lyset er frembrakt ved hjelp av elektrisitet. Elektriske lyskilder omfatter disse hovedgruppene:

*Buelamper

*Glødende lyskilder der lys oppstår ved varmestråling :
**Glødelamper
**Damplamper
***Lavtrykks damplamper
***Høytrykks damplamper
***Metallhalogen damplamper
***Kvikksølv damplamper

*Lyskilder der lys oppstår ved luminescens:
** Lysrør
**Lysdioder LED

## Se også
* Lys
* Belysning
* Lampe
* Metallhalogenlampe
Omar Bravo

**Omar Bravo Tordecillas** (født 4. mars 1980 i Los Mochis i Sinaloa) er en meksikansk fotballspiller som spiller for Leones Negros UdeG.

Bravo ble tatt ut i  til VM 2006, og scoret i Mexicos åpningskamp mot .

## Referanser


## Eksterne lenker
*
Big Finish Productions

**Big Finish Productions** er et britisk selskap, etablert i 1998, som produserer hørespill som blir utgitt på CD. Hørespillene er basert på britisk science fiction. De er mest kjent for serien med hørespill basert på *[[Doctor Who]]*. Andre hørespill er basert på Judge Dredd og Strontium Dog fra *[[2000 AD]]*, *[[Dark Shadows]]*, *[[The Tomorrow People]]*, *[[Sapphire & Steel]]*, *Dalek Empire* (basert på dalekene fra *Doctor Who*) og *[[The Adventures of Luther Arkwright]]*.

Administrerende direktør er Jason Haigh-Ellery og Gary Russell er produsent for *Doctor Who*-hørespillene.

Tittelen på selskapet kommer fra tittelen på en episode av *[[Press Gang]]*.

## Eksterne lenker
* Big Finish Productions.
* The Tertiary Console Room – CD-omtaler.
* The DiscContinuity Guide – guide til hørespillene basert på ''Doctor Who'' .
* The Forge.
Jungelteppepyton

**Jungelteppepyton** (vitenskapelig navn *Morelia spilota cheynei*) er en slange. Det er en underart av teppepyton. Den lever i regnskogen i Queensland i Australia, og tilbringer det meste av tiden i trærne.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Aslan

**Aslan** er et tyrkisk ord som betyr «løve» - det er også et guttenavn.

* Aslan Maskhadov
* Aslan (bokfigur) 
* Aslan (band), kanadisk rockeband

Det var også en tittel som ble brukt av noen tyrkiske sultaner.
Tom Kristensen (1967)

**Tom Kristensen** (født 1967) er en dansk motorsportsutøver, og tidenes mestvinnende fører i 24-timersløpet på Le Mans.

Kristensen satset tidlig i karrieren på formelbiler, og hadde betydelig suksess i Formel 3 og Formel 3000. I 1998 fikk han et konkret tilbud fra Formel 1-teamet Minardi, men hadde ingen muligheter til å skaffe pengene som behøvdes. Dermed droppet Kristensen planene om en Formel 1-karriere, og satset på standardbil- og sportsvognracing.

## 24-timersløpet på Le Mans
Tom Kristensen kjørte sitt Le Mans-løp i 1997. Han kjørte for Joest Racing med en Porsche WSC-95 og vant. I år 2000, som var hans første år som Audi-sjåfør, vant han løpet med en Audi R8. Han vant med Audi R8 også i 2001 og 2002, før han igjen byttet team. I 2003 kjørte han for Team Bentley med en Bentley Speed 8 og kom nok en gang på førsteplass. I år 2004 returnerte han for Audi og vant både i 2004 og 2005 med en Audi R8. 2005-løpet var en milepæl for Tom Kristensen, fordi seieren gjorde han til den mestvinnende i dette legendariske løpet med hele 7 seiere. 2005-løpet gjorde han også til den sjåføren som hadde vunnet Le Mans flest ganger på rad, hele 6 ganger.

I 2006 lanserte Audi en helt ny racer, Audi R10 TDI, som var den første dieselbilen som noen gang har deltatt på Le Mans. Kristensen vant ikke i 2006, men det gjorde allikevel Audi med førere som Biela, Werner og Pirro bak rattet. Disse vant også i 2007. Men i 2008 kom Kristensen sterkt tilbake og vant sammen med Allan McNish og Rinaldo «Dindo» Capello i det som har blitt kalt tidenes løp. Peugeot hadde nettopp kommet ut med sin nye prototyperacer, som var raskere enn Audi sin bil, men pga. Audi sin strålende taktikk og gode førere vant Audi vel fortjent. Siden 2008 har han ikke vunnet Le Mans. I 2012 deltok Kristensen, McNish og Capello, som har kjørt sammen i 7 år, i den splitter nye Audi R18 E-tron quattro, som er den første hybrid-bilen i Le Mans. De vant heller ikke i år, men Audi vant allikevel med Marcel Fässler, André Lotterer og Benoît Tréluyer.   Igen i 2013 vandt Tom 24 timers løbet på  Le Mans sammen med Allan Mc Nish og Luic Duval  Og med 3.-plassen i Shang Hai sikret trioen seg verdensmesterskapet i Wec så nå kan han endelig kalle seg verdensmester.

Tom Kristensen er den mestvinnende racer-sjåføren som noen gang har kjørt Le Mans, og har derfor fått kallenavnet «Mr. Le Mans».

## Referanser

## Eksterne lenker
* 
* 
*
Jared Borgetti

**Jared Francisco Borgetti Echeverría** (født 14. august 1973 i Culiacán i Sinaloa) er en tidligere meksikansk fotballspiller. Han er den mestscorende av de nåværende mexicanske landslagsspillerne (2007) med 46 mål på 89 landskamper. Borgetti startet sin karriere i CF Atlas, og har senere spilt for Santos Laguna, Dorados de Sinaloa, CF Pachuca (alle fra Mexico), Al Ittihad (Saudi-Arabia) og Bolton Wanderers FC, før han i 2006 dro tilbake til Mexico.

## Referanser


## Eksterne lenker
*
Rasmus Breistein

**Rasmus Breistein** (1890–1976) var en norsk filmregissør.

Breistein var bondesønn og lærte seg å spille fele i ungdommen. Han spilte til dans ved brylluper på Vestlandet. Da Det Norske Teateret ble opprettet i 1913 startet han som skuespiller ved teateret. Han ble opptatt av det nye mediumet film, etter å ha sett Peter Lykke-Seest-filmene ville han lage film på en helt annen måte. Det startet med *[[Fante-Anne]]*. I et intervju uttalte han «at filmen var jo begynnelsen på noe, til en norsk produksjon av mer nasjonal karakter.» Og det ble begynnelsen på den norske storhetstiden i stumfilmens alder.

Rasmus Breistein regnes som stumfilmepokens betydeligste filmskaper. I perioden omtalt som *[[Det nasjonale gjennombrudd|det nasjonale gjennombruddet for norsk film]]* (1920–1930), regisserte han hele fem spillefilmer; *[[Fante-Anne]]* (1920), *[[Felix]]* (1921), *[[Jomfru Trofast]]* (1921), *[[Brudeferden i Hardanger (film)|Brudeferden i Hardanger]]* (1926) og *[[Kristine Valdresdatter]]* (1930). Med disse filmene utfordret han svensk films daværende maktposisjon og begeistret både kritikere og publikum. 

Etter lydfilmens oppfinnelse, befestet han sitt ry som en folkekjær regissør med publikumssuksessene *[[Ungen (film 1938)|Ungen]]* (1938) og *[[Trysil-Knut (film)|Trysil-Knut]]* (1942). Dokumentarfilmene *[[Jorden rundt på to timer]]* (1949) og *[[Tirich Mir til topps]]* (1952) er klassikere i norsk dokumentarfilmhistorie.

## Filmografi Regi
* 1952 – *[[Tirich Mir til topps]]* 
* 1949 – *[[Jorden rundt på to timer]]* 
* 1943 – *[[Den nye lægen]]* 
* 1942 – *[[Trysil-Knut (film)|Trysil-Knut]]* 
* 1941 – *[[Gullfjellet (film)|Gullfjellet]]* 
* 1939 – *[[Hu Dagmar]]* 
* 1938 – *[[Ungen (1938)|Ungen]]*
* 1934 – *[[Liv (1934)|Liv]]* 
* 1932 – *[[Skjærgårdsflirt]]* 
* 1930 – *[[Kristine Valdresdatter]]* 
* 1926 – *[[Brudeferden i Hardanger (film)|Brudeferden i Hardanger]]* 
* 1921 – *[[Felix (film)|Felix]]* 
* 1921 – *[[Jomfru Trofast]]* 
* 1920 – *[[Fante-Anne]]*

## Priser (utvalg)
* 1961 – Aamot-statuetten

## Referanser


## Eksterne lenker
*
Yahya Golmohammadi

**Yahya Golmohammadi** (født 19. mars 1971 i Minabad i provinsen Ardabil) er en tidligere iransk fotballspiller og senere fotballtrener. På banen var han forsvarsspiller.   

Han spiller for den iranske klubben Persepolis Teheran.

Golmohammadi fikk sin landslagsdebut i en kamp mot  21. april 1997. Per mai 2006 hadde han scoret 4 mål på 70 kamper for .

Han scorets Irans første mål under VM 2006 i lagets åpningskamp mot . Etter VM sluttet han å spille landskamper.

## Referanser


## Eksterne lenker
*
Prahas metro

**Metroen i [[Praha]]** består av tre linjer med tilsammen rundt 59,3 km spor, som for det meste går under bakken. Hvert år frakter metroen rundt 400 millioner passagerer. Metroen går fra fem om morgenen frem til midnatt, og går med korte intervaller. Det er planlagt en utvidelse med flere stasjoner og to nye linjer (D og E).

Metroen blir drevet av *Dopravní podnik hlavního města Prahy a.s.* som driver all kollektivtransport i Praha. Siden 1993 har metrosystemet fått overganger til busser og pendlertog og nye innfartsparkeringsanlegg. 

Flere av metrostasjonene er forholdsvis store med flere innganger over et større område. Dette kan ofte føre til forvirring hos turister og andre som ikke er kjent i byen. Spesielt ved stasjonene Můstek og Muzeum der de forskjellige utgangene er flere minutters gange fra hverandre. Dette problemet har blitt delvis løst med forbedret skilting. 

Nettverket er bygget etter modell av Moskvas metro.

## Linjene

## Eksterne lenker
* 
* Kart over metroen
* Kart over t-banenettet og metroen
* Prague Metro
Fosen prosti

**Fosen prosti** er et tjenestedistrikt i Nidaros bispedømme i Den norske kirke. Prosten har sete i Rissa hvor Stadsbygd kirke er prostikirke. Fosen prosti har sine røtter i middelalderens kirkeinndeling, mens det nåværende prostiet har sin opprinnelse i Nord-Fosen prosti, som fikk det nåværende navnet 1. juli 1999.

Prostiet omfatter omfatter kommunene Indre Fosen, Osen, Ørland og Åfjord på Fosenhalvøya i Trøndelag.

Prostiet er inndelt i 7 fellesråd som i hovedsak følger kommunegrensene og 14 sogn (menigheter). Sognene er den minste og grunnleggende enheten i Den norske kirke.

Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## Sogn i Fosen prosti
* I Indre Fosen kommune
** Stadsbygd sogn
** Rissa sogn
** Sør-Stjørna sogn
** Hasselvika sogn
** Leksvik sogn
** Stranda sogn
* I Ørland kommune
** Ørland sogn
** Bjugn sogn
** Nes sogn
** Jøssund sogn
* I Åfjord kommune
** Åfjord sogn
** Stoksund sogn
** Roan sogn
* I Osen kommune
** Osen sogn

## Historikk
Det gamle Fosen prosti har sin opprinnelse i middelalderens kirkeinndeling. Det historiske prostiet omfattet følgende prestegjeld:
* Hitterøens Gield
** Dolme Hovedkirke
** Hitteren Kirke
** Ulvøen Kirke
** Qvendverret Kirke
** Kirkesetter Kirke
** Venje Kirke
* Øreland
** Ørelands Hovedkirke
** Næs Kirke
** Biugnens Kirke
* Stadsbygd
** Stadsbygds Hovedkirke
** Reens Kloster
* Aafiorden
** Aa Hovedkirke
** Gyssund Kirke
* Biørnøer
** Roan Hovedkirke
** Stoksund Kirke
** Osen Kirke

Ved reskript 5. desember 1765 ble Hemne og Vinje gjort til et eget Hevne prestegjeld. Ved reskript 21. juli 1852 ble Bjugn og Stjørna i hovedsoknet og Nes sokn i Ørland utskilt som Bjugn prestegjeld, med Bjugn som hovedsokn og Nes og Stjørna som annekssokn. Ved reskript 2. november 1876 ble Frøya fra 1. januar 1877 utskilt fra Hitra og gjort til eget prestegjeld.

### Prostidelingen i 1917
Prostiet ble i 1917 delt i Nord- og Sør-Fosen prostier, og bestod da av følgende prestegjeld:

Hvorav disse ble til Nord-Fosen prosti:
* Bjørnør
* Aafjorden
* Bjugn
* Stadsbygden
* Ørlandet
Hvorav disse ble til Sør-Fosen prosti:
* Frøya
* Hitra
* Hemne

## Se også
* Liste over Den norske kirkes sogn
* Liste over kirker i Norge etter kommune

## Referanser


## Eksterne lenker
* Prostiet på kirken.no
Dev Gurung

**Dev Gurung** (også transkribert som *Deb*) (av *gurung* nasjonalitet, født 1954 i *Manang*) er en kommunistleder i Nepal. Han er med i politbyrået og den stående komitéen i NKP (Maobadi).

Dev Gurung blei politisk aktiv som student, og blei president i det maoistiske studentforbundet ANNFSU(R).

Han ser ut til å ha vært sentralkomitémedlem av NKP(Maobadi) fra starten. Han blei arrestert under maoistopprørets første år, 17. august 1996, anklaget for å ha trent opprørere, og frigitt 6. januar 2000. Regjeringssida framstilte det som et ledd i et politisk framstøt for å få til forhandlinger, men NKP(Maobadi) sa at det var et resultat av ei utveksling med en politimann maoistene hadde tatt til fange,  *Thule Rai*.

Etter at han blei frigitt, skal han ha vært leder for partiets komité for arbeid med nasjonale minoriteter.

Da det NKP(Maobadi) regner som regjeringa i områdene de behersker, *Nepals Folkeråd*, blei oppretta 23. november 2001, blei Dev Gurung utnevnt til *sekretær* – en post som ser ut til å ha betydd at han var nr. 3 i folkerådet, etter leder (co-ordinator) Baburam Bhattarai og nestleder Krishna Bahadur Mahara.

Dev Gurung var i 2003 med i NKP(Maobadi)s delegasjon, leda av Baburam Bhattarai, under fredsforhandlingene med den kongelige regjeringa i Nepal.

Fra tidlig i 2004 var han statsminister i *Tamuwan Autonome Region*, en av de 9 autonome regionene som Nepal er inndelt i, ifølge planen fra *Nepals Folkeråd*. Den autonome regionen er regna som et nasjonalt hjemland for nasjonaliteten *gurung*, og dekker det som ifølge Nepals offisielle inndeling er regionen *Gandaki* (se artikkel om Nepals geografi).

Fra mars 2005 var han leder av den Vestlige Sentralkommandoen (en av de tre sentrale kommandoene) og medlem av den stående komitéen (komité med 7 medlemmer som leder NKP(Maobadi) fra dag til dag).

Etter seieren i demokratirevolusjonen Jana Andolan 2006 blei Dev Gurung utnevnt til et av tre medlemmer av NKP(Maobadis) forhandlingsdelegasjon, som var leda av Krishna Bahadur Mahara. Delegasjonen starta fredsforhandlinger med regjeringa til Sjupartialliansen for demokrati i Nepal i mai, og kom den 26. mai fram til en 25-punkts avtale om partenes oppførsel under våpenhvilen.

Han blei medlem av Nepals overgangsparlament 15. januar 2007.

1. april samme år fikk han ansvaret for lokal utvikling i Nepals overgangsregjering 2007, der han blei en av NKP(M)s 5 ministre.

## Se også

* NKP (Maobadi)
* Prachanda
* Baburam Bhattarai
* Krishna Bahadur Mahara
* Dinanath Sharma
Domus Conversorum

:*Domus conversorum* er også et navn på den delen hvor legbrødre bodde i klostre i middelalderen.*
----
*'Domus Conversorum** (''Konvertitthuset'') var en bygning i [[Chancery Lane]] i [[London]], som fungerte som en institusjon for [[jøde]]r som hadde konvertert til [[kristendom]]men i [[middelalderen]]. De fikk der et offentlig hjem og en lav lønn. Lederen for institusjonen var [[Master of the Rolls]], og huset ble derfor også kjent som **Rolls Chapel'''. 

Institusjonen ble etablert i 1253 av Henrik III. I 1290 kastet Edvard I ut jødene fra England, og eneste måte å få bli var å konvertere til kristendommen. Det var da omkring åtti beboere, hvorav den siste døde i 1356. Det var få som fikk plass dere senere, bare 48 mellom 1331 og 1608. 

Etter 1609 finnes det ingen registrerte beboere, men kapellanstillingen for institusjonen ble ikke avskaffet før parlamentet vedtok å gjøre det i 1891. På det tidspunkt hadde Master of the Rolls også blitt sjef for Public Record Office, som omkring 1838 tok i bruk bygningen som sitt første arkiv. På et tidspunkt mellom 1895 og 1902 ble bygningen, som hadde strukturelle svakheter, revet for å gi plass til en utvidelse av Public Record Offices nye bygning ved siden av.
Kirkegata (Oslo)

:*Se [[Kirkegata|pekerside]] for flere forekomster av Kirkegata.*

**Kirkegata** (1-25, 2-36) er en gate i det sentrale Oslo. Den går fra Bankplassen parallelt med Kongens gate til Stortorvet og er en av de opprinnelige gatene fra Christian IVs byplan av 1624. Gaten het tidligere *Prindsens gang*, senere *Prindsens gade* og fikk sitt nåværende navn da Vår Frelsers kirke (Oslo domkirke) stod ferdig på slutten av 1600-tallet.
Opprinnelig besto gaten av en rekke boliger for velstående Christianiafamilier. I løpet av 1800-tallet ble disse husene revet og under bybrannen i 1858 ble husene  mellom Prinsens gate og Karl Johans gate ødelagt. 

På 1800-tallet fungerte Kirkegata som byens paradegate, den var hovedferdselsåre mellom domkirken og Bankplassen hvor Christiania Theater lå, Grev Wedels plass med Gamle Logen og Festningsplassen.

## Referanser


## Litteratur
*
Värsta språket

***Värsta språket*** er et svensk TV-program om det svenske språket som ble sendt på SVT i 2002 og 2003. 
Programideen ble senere overført til norsk der den ble hetende *[[Typisk norsk]].* Det fikk også en oppfølger kalt *Svenska dialektmysterier*.

## Referanser


## Eksterne lenker
*
Vev

**Vev** kan ha flere betydninger:

*Verdensveven eller bare veven er norske ord for det som på engelsk kalles «world-wide web» («www»).
*Tekstilvev, en type tøystykke.
*Vevstol, betegnes kort som en vev
*Vev (biologi), innenfor fysiologi
Tekstilvev

**Vev** er et tøystykke bestående av en sammenfletning av tråder på tvers og på langs, eller redskapet som brukes til å veve veven, for eksempel en vevstol eller en vevemaskin. Selve tekstilet kalles gjerne *vevnad*.

Renning er de langsgående tråder i en tekstilvev som innslaget føres inn i. Renning eller varping som metode innebærer at tråder legges regelmessig ved siden av hverandre og man vil del dele dem i to halvdeler ved et skill. Det kreves både nøyaktighet og regneferdighet. En bruker som regel egne redskaper til renning. Etter renningen følger overføringen til vevstolen, sveipingen.

Vanligste redskap til renning her i landet fra 1800-tallet er en roterende rennebom. Den består av to rammer som settes sammen så de danner et kryss. En loddrett stang holder dem sammen.

## Se også
*Veving
Dirty Oppland

**Dirty Oppland** er en norsk rap-gruppe som ble dannet i 2001. 

Gruppen ga ut sitt første album, *[[Greatest Hits Demo]]*, i 2004. To av medlemmene, Johnny «Jaa9» Engdal Silseth og Pål «OnklP» Tøien, valgte deretter å satse på duoen Jaa9 & OnklP og senere solokarrierer før gruppen ble gjenforent i 2023. De har senere gitt ut flere låter, og ble nominert til Spellemannprisen 2024 i klassen årets musikkvideo for «Norsk Statistikk» og til Spellemannprisen 2025 i samme klasse for «Oppland Camping».

Bandet bestod i 2002 av medlemmene Jaa9, OnklP, A-Kjeft, Sjakk-Mats, Defekt, Abu, Empefem, Pi, Bj Ørnar, Dj Buckmann, Eddie Torres & Lav-Tekk. Flere av medlemmene hadde tidligere vært med i gruppene Ridderne av det norske hus og Verbal SNCz.

Under en konsert ropte OnklP helt vilkårlig ut «DIRTY OPPLAND» i slutten av sangen «Digger Det». Etter dette ble gruppen enige om å ta navnet Dirty Oppland.

## Diskografi
* 2002: *Dirty Oppland Demo* - demo
* 2004: *[[Greatest Hits Demo]]*
* 2023: *Lensmann* - single
* 2024: *Limmo* - single
* 2024: *Balberg Allstars* EP - album
* 2024: *Norsk Statistikk* - single
* 2025: *94 inn i evigheten* - album

## Referanser


## Eksterne lenker
*
Family Records Centre

**Family Records Centre** er en britisk offentlig etat som administreres av The National Archives (TNA) og General Register Office (GRO). Dens oppgave er å gi allmennheten adgang til historiske dokumenter av interesse for slektsforskere. 

Arkivet ligger i Myddelton Street i Clerkenwell, nær London Metropolitan Archives. Det har indekser over registreringsdokumenter for fødsler, ekteskap og dødsfall, og folketellinger som er mer enn hundre år gamle. Folketellingene ivaretas av TNA, mens resten er GROs ansvar.

Indeksene gir referansenumre, slik at man kan bestille kopier av fødsels-, vigsels- og dødsattester. Det finnes også andre indekser, blant annet for fødsler i utlandet, adopsjon, testamenter og registre over dissentere.

## Eksterne lenker
* Family Records Centre
Fettsyre

**Fettsyrer** er en av bestanddelene til fett, og tilhører de organiske syrene (karboksylsyrer). Fettsyrer består av lange hydrokarbonkjeder (typisk 12-20 karbon-atomer) med en karboksylgruppe (COOH) i enden. Et fettmolekyl består av tre fettsyrer og ett glyserolmolekyl, satt sammen ved at et vannmolekyl avspaltes for hver fettsyre som «kobles» til glyserolmolekylet. Fett som består av mettede fettsyrer, har en fastere konsistens enn umettet og flerumettet fett, og størkner i kjøleskapet. 
Det finnes 30-40 ulike fettsyrer.

## Referanser
Ernest Rude

**Ernest Rude** (1871–1948) var en norsk fotograf. Han var gift med Margrethe Arneberg (1876–1954), og sammen fikk de barna Ingerid, Rolf (1899–1971), Alfhild, Kari og Aase.

Etter utdannelse hos sin far, fotograf Christoffer Gade Rude (1839–1901), hos Dahllöff i Stockholm og senere i Tyskland, kom han hjem og bestyrte sin fars fotoforretning i Christiania, Rude Foto. Fra 1907 overtok han denne sammen med en kompanjong. Fra 1910 var han alene og flyttet forretningen senere til Tordenskiolds gate 7. Rude arbeidet blant annet med teaterfotografering på Det norske teateret sammen med fotografen John Riise.

Han var en av stifterne av Fotografernes Forening i 1894, formann i perioden 1912 til 1927 og ble æresmedlem av Norges Fotografforbund i 1946. Han mottok utallige premier og utmerkelser, blant annet Dannebrogordenen. Oslo Bymuseum har firmaets arkiv fra før 1952.

Rude Foto var en av Oslos mest tradisjonsrike fotoforretninger, med aner tilbake til tiden før fotografiets oppfinnelse. Forretningen ble i 1990 kjøpt opp av Japan Photo, som flyttet forretningen til Akersgata. Japan Photos videreføring av navnet Rude Foto opphørte i 2006.

## Referanser


## Eksterne lenker
*
Zinha

**Antônio Luís Naelson Matías** (født 23. mai 1976 i Itajá), bedre kjent som **Zinha**, er en brasiliansk-født meksikansk tidligere fotballspiller mest kjent som offensiv midtbanespiller for Deportivo Toluca i perioden 1999 til 2017 og for . 

## Referanser


## Eksterne lenker
*
Karboksylsyre

**Karboksylsyre** er en organisk forbindelse, karakterisert ved at molekylene inneholder en COOH-gruppe, det vil si et oksygenatom forbundet med en dobbeltbinding til et karbonatom, og et oksygen-atom til forbundet til samme karbonatom med en enkeltbinding og på motsatt side til et hydrogenatom med en enkeltbinding. Karboksylsyrene blir derfor ofte referert til som organiske syrer. Når atomene er sammenbundet på denne måten, vil hydrogenet kunne løsrive seg som et hydrogenion når stoffet løser seg i vann. Det er det som gjør stoffet til en syre.

Den funksjonelle gruppen i karboksylsyre, -COOH, er satt sammen av en funksjonell gruppe >C=O, som kalles karbonylgruppe, og hydroksylgruppen -OH, og navnet karboksyl kommer av det. Den enkleste karboksylsyren har -COOH gruppen bundet til et H-atom. Formelen er HCOOH. Den heter metansyre, og trivialnavnet er maursyre. Den neste karboksylsyren er CH3COOH (eddiksyre). Når vi forlenger kjeden trinn for trinn med atomgruppen -CH2-, får vi nye karboksylsyrer som tilhører samme homologe serie. Molekylene til disse karboksylsyrene har bare enkeltbindinger mellom C-atomene, og vi kaller dem mettede karboksylsyrer. 
Fordi mange av de mettede karboksylsyrene med mer enn tre C-atomer i molekylene inngår i fett, kaller vi dem også mettede fettsyrer. De umettede fettsyrene har en eller flere dobbeltbindinger i molekylene.  

En karboksylsyre kan dannes ved å oksidere et aldehyd som vist i oksidasjonen under: 

CH3CH2CHO → CH3CH2COOH

Det kan også dannes ved å oksidere et alkohol som vist i reaksjonslikningen under:

C2H5OH → CH3COOH 

**Egenskaper til karboksylsyrer**: Karboksylsyrer har evnen til å reagere med alkoholer, å danne noe kalt estere. I for eksempel banan, bringebær og pære finnes det estere. Estere trengs i disse stoffene for smak og lukt. 

**Karboksylsyre + alkohol = ester + vann** 

Karboksylsyrer er *løselige* i vann. Karboksylsyrer har også mange egenskaper som er typisk for syrer. De reagerer med enkelte lette metaller som Magnesium (Mg), og reagerer ved å etse opp og danne hydrogengass (H2). De motvirker baser (nøytraliserer), smaker surt, og har pH
Baidarka

**Baidarka** er navnet på den aleutiske  kajakken. Ordet har sin opprinnelse hos tidlige russiske nybyggere i Alaska. Ordet er diminutiv av russisk for båt, *baidar*. På aleutisk (*unangan*) kalles den *Iqyax*.
Nintendo Wi-Fi Connection

**Nintendo Wi-Fi Connection** var Nintendos egen internettjeneste hvor spillere verden rundt kunne spille med hverandre. Tjenesten var rask, enkel i bruk og helt gratis. Det første spillet som støttet Nintendo Wi-Fi Connection er Nintendo DS-spillet, Mario Kart DS. Tjenesten ble lagt ned 20. mai 2014.

## Spill som tilbyr Nintendo Wi-Fi Connection (Utvalg)

### Nintendo DS
*Mario Kart DS
*Tony Hawk’s American SK8Land
*Animal Crossing: Wild World
*Tetris DS
*Lost Magic
*Metroid Prime: Hunters
*Pokémon Diamond og Pearl

### Wii
*Animal Crossing Wii
*Mario Strikers Charged Football
*Pokémon Battle Revolution
## Referanser


## Eksterne lenker
*
Bernt Ulrik August Müller

**Bernt Ulrik August Müller** (født 11. april 1837, død 19. november 1898 i New Orleans) var en norsk skipskaptein og ordfører i Askøy herred, mest kjent som den første ektemannen til Amalie Skram.

Han var yngste sønn av brigadelege Jacob Worm Skjelderup Müller (1793–1863) og Birgitte Ulrikke Augusta Stenersen (1799–1860).  Medisinprofessor Jacob Worm-Müller (1834–89) var hans bror.  I 1859 debuterte Bernt under teatersjef Bjørnstjerne Bjørnson ved *Det norske theater i Bergen*, i rollen som *Henrik* i *[[Den politiske kannestøper]]* av Ludvig Holberg i 1772.

Müller var kaptein på fullriggeren «Admiral Tromp» (bygd 1837), eid av hans slektning Tobias Müller. En mindre eierandel hadde han også. På første turen var han innom Cardiff og ble frimurer. Han ble gift med den atten år gamle Amalie Skram (1846–1905) den 3. oktober 1864. Hun ble umiddelbart med på hans neste handelsreise, en ni måneder lang handelsseilas til Karibia.

Vel heime bosatte de seg i Bergen og fikk barna Jacob Worm Müller (1866–1911) og Ludvig August (1868–1922).  Familien på fire tok en jordomseiling 1869–1871 med  «Admiral» som Bernt og Tobias hadde anskaffet i 1869. Den var bygget i 1868 av Ananias Dekke (1832–92) og var i drift frem til et forlis utenfor Baltimore i 1879.  De var blant annet i Lima i Peru i juli 1870 og i spanske Valencia nyttårsaften samme år.

Familien flyttet så til Bernt sitt anskaffede møllebruk i Hopsvatnet ved Ask på Askøy i 1876.  Bernt ble i 1877 separert fra Amalie som var blitt psykisk syk. De skilte seg i 1882. Bernt giftet seg så med Anne Carine (Kaja) Hermansen (1863–1911). De fikk barna Stener Stenersen Müller (1885–1968) som ble skipsreder,  Einar Müller (1887–1965) og Hildur Stenersen Müller (1893–1972).  Samtidig var han en kort tid ordfører i Askøy herred (1886 til 1887).  I 1887 gikk han konkurs.  Eks-kona utga i 1888 romanen *To venner* som en del av Hellemyrsfolket, som er basert på seilskutelivet med Bernt.

Hans førstefødte Jacob Worm Müller (1866–1911) ble journalist og gift med skuespilleren Emmy Worm-Müller (1875–1950). Hans andrefødte  Ludvig August (1868–1922) ble skuespiller og teaterdirektør, gift med blant andre skuespilleren Signe Grieg (1868–1960) som var niesen til Edvard Grieg.

## Se også
:Müller (slekt)
## Referanser
Hopsvatnet

**Hopsvatnet** (også kalt *Strømsnesvannet*) er en innsjø i Askøy kommune i Vestland. Den ligger like sør for Askevatnet.

## Referanser
Edvard Storms gate (Oslo)

**Edvard Storms gate** (3-5) er en kort gate i Oslo. Den går mellom Pilestredet og Holbergs plass. 

Den fikk sitt navn i 1866 og er oppkalt etter dikteren og sogneprest Edvard Storm (1749&ndash;1794). 

## Litteratur
* 

## Eksterne lenker
*
Kermanshah (provins)

**Kermanshah** (kurdisk: *Parêzgeha Kirmaşan*, persisk: ‏استان کرمانشاه‎ *Ostān-e Kermanšah*) er en av de trettien provinsene i Iran. Provinsen ligger i den vestlige delen av Iran, i det kurdiske området. I 2016 hadde Kermanshah 1&nbsp;952&nbsp;434 innbyggere. Administrasjonssenteret ligger i Kermanshah by, som har 946&nbsp;651 innbyggere og ligger midt i den vestlige delen av Iran. Andre større byer i provinsen er Eslamabad-e Gharb, Javānrūd og Kangāvar. Mellom 1979 og 1995 var provinsen kjent som Bakhtaran. 

Behistuninnskriftene befinner seg i denne provinsen.

En stor del av innbyggerne er kurdere.

## Historie

Arkeologiske funn tyder på at denne provinsen har vært bebodd siden paleolittisk og neolittisk tid. De historiske monumentene som finnes i Kermanshah tilsier at området hadde sin storhetstid i akamenidisk og sasanidisk tid, og var høyt verdsatt av datidens konger.

Under Iran–Irak-krigen ble det utkjempet harde kamper i regionen. De fleste byer og landsbyer ble hardt skadet. Noen ble praktisk talt ødelagt, blant dem byene Zar-e Pol-e Zahab og Qhasr-e Shirin.

## Referanser


## Litteratur
* 
* 
* 
*
Nintendo Selects

**Nintendo Selects**, tidligere **Player's Choice**, er en serie billige spill, som er å få kjøpt til Nintendos spillkonsoller. Disse spillene kjennes igjen på sine sølvfargede esker og lave prisnivå.
## Referanser
Felix

**Felix** er et mannsnavn av latinsk opprinnelse og betyr lykke.

Navnet *Feliks* brukes om én person i Bibelen, Antonius Feliks, en romersk landshøvding i Judea, som dommer i en rettssak mot Paulus.

## Utbredelse
I Norge i 2006 var det 614 menn som hadde *Felix* som første fornavn og 391 menn som hadde Felix som eneste fornavn.

Navnet *Felix* har vært vanlig i Norge fra 2000-årene og hadde en popularitetstopp med 0,7 % i 2024. Navnet er dermed mest vanlig blant generasjon Alfa i Norge.

|}

## Kjente personer med navnet

Personene i listen er ordnet kronologisk etter fødselsår.
* Antonius Feliks (f. ca. år 5/10), romersk landshøvding i Judea
* Felix I (d. 274), pave
* Felix III (f. 530), pave
* Félix María Calleja del Rey (1753&ndash;1828), visekonge i Ny-Spania
* Felix Mendelssohn (1809&ndash;1847), tysk klassik komponist
* Felix Steiner (1896&ndash;1966), tysk general
* Félix Houphouët-Boigny (f. 1905), politiker
* Félix Leclerc (f. 1914), sanger
* Félix Guattari (f. 1930), filosof
* Felix Cavaliere (f. 1944), plateprodusent
* Felix Magath (f. 1953), trener
* Kelvin Ransey (f. 1958), basketballspiller
* Felix Wong (f. 1961), skuespiller
* Felix Martin (f. 1964), skuespiller
* Felix Johansen (f. 1965), norsk sanger og låtskriver
* Felix Herngren (f. 1967), komiker
* Felix Eitner (f. 1967), skuespiller
* Felix Baumgartner (f. 1969), østerriksk fallskjermhopper som er eneste som har brutt lydmuren ved å hoppe ut i fritt fall fra stratosfæren
* Felix da Housecat (f. 1971), plateprodusent
* Félix Potvin (f. 1971), ishockeyspiller
* Félix Rodríguez (f. 1972), baseballspiller
* Félix Trinidad (f. 1973), bokser
* Félix Sánchez (f. 1977), friidrettsutøver
* Felix Rech (f. 1977), skuespiller
* Felix Sturm (f. 1979), bokser
* Felix Neureuther (f. 1984), alpinist
* Felix Katongo (f. 1984), fotballspiller
* Felix Pie (f. 1985), baseballspiller
* Felix Hell (f. 1985), organist
* Félix Hernández (f. 1986), baseballspiller
* Felix Cartal (f. 1987), kanadisk plateprodusent
* Felix Jones (f. 1987), utøver i amerikansk fotball
*Felix Arvid Ulf Kjellberg (f. 1989), Youtuber med navn PewDiePie
* Felix Roco (f. 1989), skuespiller
* Felix Kroos (f. 1991), fotballspiller
* Félix Verdejo (f. 1993), idrettsutøver
* Felix Peikli, klarinettist som deltok på Kjempesjansen på NRK i 2006
* Felix Gillette, amerikansk journalist
* Felix Salmon, finansjournalist
* Felix Usterud, norsk alpinist
* Felix Lee (f. 2000), K-pop sanger i gruppa Stray Kids (2018-)

## Annen bruk av navnet
* Katta Felix, svensk seriefigur skapt av Jan Löw
* Felix kino, en kino i Oslo som var i drift 1989&ndash;2011
* *Felix* var blant de hundre mest brukte kattenavnene i Norge i 2014.
* *Felix* var blant de femti vanligste hundenavnene i Norge i en undersøkelse fra 2025.

## Navnedag
*Felix* har navnedag i flere land, oftest 14. januar. Den norske navnedagen er . *Félix* har navnedag i flere land, oftest 20. november, men har ikke noen norsk navnedag. *Feliks* har navnedag i flere land, oftest 14. januar, men har ikke noen norsk navnedag.

## Se også
* Felix (film)
* Felix (tegneserie)

## Referanser


## Eksterne lenker
*
Tullins gate (Oslo)

:::*Se [[Tullins gate|pekerside]] for flere forekomster av Tullins gate.*

**Tullins gate** (5, 2-6) er en kort gate i Oslo sentrum. Den går mellom Holbergs plass og St. Olavs gate. 

Den fikk sitt navn i 1864 og er oppkalt etter dikter Christian Braunman Tullin (1728&ndash;1765). 

## Se også
* Tullinløkka

## Litteratur
* 

## Eksterne lenker
*
Roger Danielsen

**Roger Danielsen** (født 22. juni 1968) er en norsk forfatter og journalist. Han arbeider i Narvik i lokalavisen Fremover. Høsten 2005 ga han ut den humoristiske boka *Schnakkes*, om ord og uttrykk i Narvik-dialekten. Boka er illustrert av Roland Palmes fra Harstad. 
Høsten 2007 ga Roger Danielsen ut oppfølgeren *Samme* – også den illustrert av Roland Palmes.

## Bibliografi
* *Schnakkes* &ndash; humor,  (2005)
* *Samme* &ndash; humor,  (2007)
Bybrua (Gjøvik)

**Bybrua** er et tettsted i Gjøvik kommune i Innlandet. Tettstedet har  innbyggere per 1. januar , og ligger ca. seks kilometer vest for Gjøvik sentrum. Bybrua er først og fremst et boligområde, med arbeidsplasser knyttet til bygdeskolen, og øvrig handelsnæring. I tettstedet er det en dagligvareforretning med postfunksjoner  samt barneskolen Grande skole. Bygda har også sin egen barnehage, Bybrua FUS barnehage as med rundt 55 barn.  Barnehagen startet i 2011.

Bybrua er en typisk *veirandbebyggelse*. Stedet har grodd fram langs nå gamle riksveg 33, og innbyggertallet er økende år om annet ettersom stedet etter hvert blir en forstad til Gjøvik by.

## Referanser
Krasnojarsk

**Krasnojarsk** (russisk: Красноярск) er en industriby i Sibir og hovedstad i Krasnojarsk kraj. Den transsibirske jernbanen passerer byen som ligger på begge sider av elven Jenisej. Byen ble grunnlagt 19. august 1628, ved siste folketelling i 2010 hadde den 973 826 innbyggere.

## Historie

Byen ble grunnlagt i juli 1628 som et fort ved den russiske østgrense. Kosakken Andrej Dubenskoj ankom med en militærstyrke der elvene Katja og Jenisej flyter sammen, og anla der festningsverk i den hensikt å beskytte østgrensen mot angrep fra folkegruppene som bodde langs Jenisej og dens bielver.

Fortet fikk navnet *Krasnyj Jar* (russisk: Кра́сный Яр) etter det lokale tyrkiske navnet for stedet, *Kyzyl Yar*, med betydningen «rød malm». Navnet Krasnojarsk ble senere gitt da stedet fikk bystatus.

Byen begynte å vokse ordentlig da Moskvas postvei (dagens M53) ble anlagt mellom  1735 og 1741, noe som koblet sammen de nærliggende Atsjinsk og Kansk med Krasnojarsk og resten av Russland. Veksten fortsatte i og med oppdagelsen av gull i området og da jernbanen ble bygd i 1895.

I 1749 ble det oppdaget en meteorittmasse på omkring 700 kilogram 233 kilometer sør for byen. Krasnojarskmeteoritten var den første pallasitten som noensinne ble gransket.

På 1800-tallet ble Krasnojarsk sentrum for de sibirske kosakker. I 1822 fikk stedet bystatus og var blitt hovedstad i Jenisejs militærdistrikt. På slutten av 1800-tallet hadde Krasnojarsk flere manufakturer og jernbanefabrikker. Under Tsarrussland ble også mange politiske dissidenter ført til byen i eksil.

Etter den russiske revolusjon under femårsplanene ble det bygget mange store fabrikker i byen, for eksempel et rederi, en papirfabrikk, et vannkraftverk (i dag Russlands femte største) og en stor havn. I 1934 ble Krasnojarsk kraj grunnlagt. Krasnojarsk ble krajets administrative sentrum.

Under stalinismen var Krasnojarsk et sentrum for gulagsystemet. Den viktigste arbeidsleiren var Kraslag som var i bruk mellom 1938 og 1960, med to enheter i Kansk og Resjoty. I byen selv var Jenisejlag aktiv under annen verdenskrig (1940–1941).

Under annen verdenskrig ble mange fabrikker flyttet fra Ukraina og det vestlige Russland til Krasnojarsk og nærliggende byer, noe som stimulerte byens industrielle vekst. Etter krigen ble det bygget mange ytterligere fabrikker i byen, som for eksempel et aluminiums- og et metallurgibruk.

Etter Sovjetunionens fall da fabrikkene skulle privatiseres, ble mange kjøpt av kriminelle organisasjoner og oligarker, mens andre gikk konkurs. Den økonomiske overgangen resulterte i en stor økning i arbeidsløsheten og mange streiker. Eierskapsproblemene fortsatte etter årtusenskiftet, da nesten samtlige eies av monopolistiske finansgrupper.

Etter att Pjotr Pimasjkov ble valgt til borgermester i 1996 har byens utseende langsomt blitt forbedret. For eksempel er eldre historiske bygninger blitt tilbakestilt til sin opprinnelige stil og flere torg med fontener er blitt bygd. Nå (2010) minner ikke så meget av byen om sovjettiden.

## Eksterne lenker
*
Kreml

**Kreml** er det russiske ordet for festning, borg eller citadell, og henviser til et stort befestet anlegg som finnes i historiske russiske byer. Mest kjent er Kreml i Moskva, byens eldste kjerne med monumentalbygninger fra 1400-tallet.

## Politikk
*Kreml* brukes gjerne som synonym for den russiske regjering og tidligere for den sovjetiske regjering.

## Litteratur
* G.V.Dlužnevskaja, V.A.Kalinin, A.V.Subbotin: *Kremli Rossii XV–XVII vekov*. Litera, St. Petersburg 2006, ISBN 5-94455-523-8

## Eksterne lenker
* 
* Russian Fortification Architecture
* Man sues Russian Government to own Moscow Kremlin (RT-artikkel)
* Twelve Russian Kremlins
St. Olavs gate (Oslo)

:::*Se [[St. Olavs gate|pekerside]] for flere forekomster av St. Olavs gate.*

**St. Olavs gate** (1-35, 2-32) er en gate i Oslo. Den går fra Ullevålsveien, over St. Olavs plass, til Wergelandsveien ved Slottsparken. Den fikk sitt navn i 1864 og er oppkalt etter kong Olav den hellige (995&ndash;1030). 

Den het tidligere *Ny Slots Gade*, og var knyttet til en plan om tre akser som går ut fra Slottet; de to andre er Karl Johans gate og Haakon VIIs gate. Det hevdes at dronning Josefine, som var katolikk, var opptatt av å få gaten anlagt, fordi den gav fri sikt fra Slottet til St. Olav domkirke. Dronningen var den største bidragsyteren under byggingen av denne kirken. 

I St. Olavsgate 23 - på hjørnet til Pilestredet - lå et barnehjem som er knytta til «den første barnehjemssaken i norsk rettshistorie. I boka *Fra vekterstuen til Møllergaten 19* beskriver politikonstabel Redvald Larssen (1872-1951) barnehjemmet på hjørnet av St. Olavs gate og Pilestredet som «Torturanstalten i Pilestredet». Saken ble nøye dekket i både norsk og utenlandsk presse. Mye handlet om den 63-år gamle ugifte Johanne Sofie Fougner».


Fil:2011-07-23 Oslo reptilpark.jpg|Oslo Reptilpark i St. Olavs gate 2. 
Fil:Psyche - Halfdan Kjerulfs plass (Oslo) (4852972796).jpg|Fra parken Halfdan Kjerulfs plass ved krysset mot Frederiks gate
Fil:St Olafsgade.png|«St. Olafsgade» sett fra Wergelandsveien, ca. 1905 


## Referanser


## Litteratur
* 

## Eksterne lenker
*
Active Denial System

**Active Denial System** (ADS) er et ikke-dødelig våpen under utvikling av det amerikanske forsvaret. 

Foreløpig utvikles våpenet kun for montering på kjøretøy, men bærbare systemer er under utvikling. 

## Virkemåte
ADS fungerer ved å avfyre ​​en kraftig (100 kW utgangseffekt) stråle med 95 GHz-bølger mot et mål, som tilsvarer en bølgelengde på 3,2 mm. Mikrobølgene penetrerer 0,04 cm inn i huden og varmer opp til 55 ℃. Strålen kan treffe ting opptil 500 m unna og trenger gjennom tjukke klær, men ikke vegger. 

ADS' effekt på mennesker forekommer ved at hudtemperaturen blir litt høyere enn 44 °C, selv om førstegradsforbrenninger oppstår ved omtrent 51 °C, og andregradsforbrenninger oppstår ved omtrent 58 °C. I testing har det blitt observert blemmer på størrelse med erter i mindre enn 0,1 % av ADS-eksponeringene, noe som indikerer at andregradsforbrenninger på overflaten er forårsaket av enheten.  

Strålingsforbrenningene som forårsakes ligner mikrobølgeforbrenninger, men bare på hudoverflaten på grunn av redusert penetrasjon av kortere millimeterbølger. Overflatetemperaturen til et mål vil fortsette å stige så lenge strålen påføres, med en hastighet som dikteres av målets materiale og avstand fra senderen, sammen med strålens frekvens og effektnivå satt av operatøren. De fleste menneskelige testpersoner nådde smerteterskelen innen 3 sekunder, og ingen kunne tåle mer enn 5 sekunder. 

## Referanser
Kaupanger

**Kaupanger** er et tettsted og en havn i Sogndal kommune i Vestland. Tettstedet hadde  innbyggere per , mens skolekretsen Kaupanger hadde om lag 1 750 innbyggere. Kaupanger ligger i en vik i det indre fjordbassenget av Sognefjorden. Her ligger Kaupanger stavkirke som ble bygget på 1100-tallet. I 2005 ble trevirket til stavkirken tidfestet til 1137, så Fortidsminneforeningen mener det er grunn til å anta at den ble bygget rundt 1140. I Kaupanger er også De Heibergske Samlinger - Sogn Folkemuseum.

## Historie
«Kaupang» er en norrøn betegnelse for *handelsplass*. Kaupangers navn er sammensatt av *kaup-* (*kjøpe*) og *-angr* (*fjord*, *havn*) – «Kjøpehavna». Sjøveien var en viktig ferdselsåre for 1000 år siden. Slik kan Kaupanger ha blitt et knutepunkt mellom inn- og utland.

Kaupanger og andre steder langs Sognefjorden var sannsynligvis ofte utgangspunkt for vikingtokter.

Kaupanger var for 1000 år siden tingsted. Det var trolig et slags administrasjonssenter for Sogn og brukt som sete for skattefutene. Kaupanger ble omtalt med bytermer i middelalderkilder, som en av 16 tettsentre som nevnes i Norge. Kaupanger ble også omtalt som Lusakaupang, som kan tyde at Kaupanger var en av de minste tettsentrene/kjøpstedene. Lusakaupangen regnes i middelalderen som eneste by mellom Bergen og Borgundkaupangen (Ålesund). Det er usikkert hvor stort handelsstedet var. Trolig var det mellom 50 og 200 fastboende. Lusakaupangen eksisterte som handelssted til en gang på 1500-tallet. Detaljer om hvor akkurat handelsstedet lå i Kaupanger er ikke kjent og blir undersøkt arkeologisk. Kaupanger hovedgård (i Knagenhjelm-familiens eie) ligger trolig midt i det som var byen.

Baglerkongen Inge Magnusson ble tatt til konge ved tinget her i 1202. Det var da det tredje tinget til å gi ham kongsnavn.

Kjøpstaden kan på et senere tidspunkt ha blitt flyttet lenger inn i Sognefjorden og blitt formet som Lærdalsmarknaden på Lærdalsøyri i Lærdal. Man vet ikke når Lærdal tok over, men Lærdalsmarknaden nevnes første gang i 1596. Da hadde den pågått en stund allerede.

Havnen i Amla, Kaupanger, var fergekai til ferjesambandet Kaupanger-Fodnes, frem til Mannheller ble bygd i 1995. I dag er den tidligere fergekaien brukt til turistferger i Sognefjorden på sommerhalvåret.

## Referanser
John Neergaard

**John Gundersen Neergaard** (1795–1883) var en norsk gårdbruker, politiker og lensmann. Mellom 1827 og 1854 satt han flere omganger på Stortinget. Neergaard arbeidet for å gi bøndene mer politisk innflytelse i den nasjonale politikken. I 1830 gav han ut agitasjonsboka *En Odelsmanns Tanker om Norges nærværende Forfatning*, kjent som «Ola-boka». Han var sentral i arbeidet med innføringa av kommunalt selvstyre i Norge.

## Liv og virke
Neergaard ble født i Rindal. I barndommen var han gjeter og var siden plaget med gikt. Det gjorde ham interessert i medisin og på egen hånd skaffet han seg ved lesing kunnskap om emnet. Seinere kunne han gi helseråd til syke folk og kom således i konflikt med loven om kvakksalveri. Han skaffet seg også kunnskap om lovverket, og ble på den måten en talsmann for bøndene overfor embetsmakten.

Han ble gift med enke Kirsten Iversdotter Dønnem i Øre herred på Nordmøre. Han var lensmann i Øre og bonde på Dønnem. Neergaard var ordfører i Øre. Han var stortingsmann i flere år mellom 1827 og 1854. Neergaard var en radikal opposisjonspolitiker mot embetsmennene. Han reiste rundt og agiterte for at bønder skulle bli valgt inn på Stortinget. Bondestortinget i 1833 var i stor grad hans fortjeneste.

## Bibliografi
* 

## Referanser


## Litteratur
* Lindstøl, Tallak (1914): *Stortinget og Statsraadet 1814-1914*. Kristiania

## Eksterne lenker
* 
*
Nord-Trøndelag fylkes kulturpris

**Nord-Trøndelag fylkes kulturpris** ble delt ut av Nord-Trøndelag fylkeskommune, og ble første gang delt ut i 1982. Den aller siste prisen ble delt ut i 2017, og gikk til Saemien Sitje.

Prisen skulle tildeles noen som har gjort en «særskilt og fremragende innsats for kulturlivet i Nord-Trøndelag». Prisen besto av skulpturen «Jækta» laget av Nils Aas, et diplom formgitt av Steinar Berg og 30&nbsp;000 kroner (per 2012).

Jury for prisen var fylkestingets tildelingskomité, og prisen ble vanligvis delt ut på årets siste møte i fylkestinget. Alle kunne foreslå kandidater til prisen.

«Opp gjennom årene har en rekke av fylkets mest kjente kulturpersonligheter mottatt prisen», skrev *[[Trønder-Avisa]]* i 2008. *Trønder-Avisa*s journalist Guri Hjulsted skrev før prisutdelingen i 2010 at «lista over prisvinnere forteller at musikk og scenekunst er dominerende kunstsjangere i Nord-Trøndelag.» Da Frode Estil fikk prisen i 2010, var han den første idrettsutøveren som fikk den.

## Prismottakere

## Fotnoter

## Referanser




## Eksterne lenker
* ntfk.no
Khatlon

**Khatlon** er den største og mest folkerike provinsen i Tadsjikistan. Provinsen ligger i den sørvestlige delen av landet på grensa til Afghanistan. Innbyggertallet var 2&nbsp;579&nbsp;300 i 2008. Provinshovedstad er Qurghonteppa. Khatlons areal er 24800 km² og består av 24 distrikt.

Innbyggerne i Khatlon er stort sett sysselsatt i jordbruk, spesielt med bomullsdyrking og kvegdrift. Bare to prosent av befolkningen arbeider i industrien.

29. juli 2006 var det to jordskjelv i Khatlon, hvert skjelv målte 4,5 på Richters skala. Tre personer ble drept og 19 skadd. Totalt ble det anslått at 15&nbsp;000 ble berørt.

## Referanser


## Eksterne lenker
*